Diari Oficial de la Generalitat Valenciana


Sumari del DOGV 5715, del 03-03-2008 (2008/2648)

RESOLUCIÓ rectoral número 212/08, de 21 de febrer de 2008, de remissió d'expedient i citació als interessats, en el recurs contenciós administratiu, procediment ordinari 891/2007, requerit davant el Jutjat Contenciós Administratiu número 1 d'Elx, a instàncies de la Confederació Sindical de Comissions Obreres del País Valencià, contra la Universitat Miguel Hernández d'Elx.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5715

Data del DOGV
:   03-03-2008

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2008/2648


Data del document
:   21-02-2008

Organisme emissor
:   Universitat Miguel Hernández d'Elx

Tipus de document
:   Resolució

Descriptors 

:   * concurs administratiu
    * recurs administratiu
    * universitat

RESOLUCIÓ rectoral número 212/08, de 21 de febrer de 2008, de remissió d'expedient i citació als interessats, en el recurs contenciós administratiu, procediment ordinari 891/2007, requerit davant el Jutjat Contenciós Administratiu número 1 d'Elx, a instàncies de la Confederació Sindical de Comissions Obreres del País Valencià, contra la Universitat Miguel Hernández d'Elx. [2008/2648]  
Vista la citació formulada pel Jutjat Contenciós Administratiu número 1 d'Elx, en el recurs contenciós administratiu procediment ordinari número 891/2007, interposat per la Confederació Sindical de Comissions Obreres del País Valencià, contra «Acord del Consell de Govern de la Universitat Miguel Hernández d'Elx de data 7 de novembre de 2007, pel qual es desestima el recurs de reposició interposat pel secretari general de la Secció Sindical del Sindicat CCOO en la Universitat Miguel Hernández el 31.07.2007, contra l'Acord del Consell de Govern de la dita Universitat de 4 de juliol de 2007, pel qual es va aprovar el procediment per a la incorporació de professors funcionaris o contractats a altres figures contractuals en les seues pròpies places», del tenor literal següent:  
«... Es té per interposat recurs contenciós administratiu pel lletrat ... en la representació que ostenta de la part demandant Confederació Sindical de Comissions Obreres del País Valencià contra Universitat Miguel Hernández d'Elx, i en virtut d'això reclameu l'expedient administratiu...»  
Vistos els articles 48 i 49 de la Llei Reguladora de la Jurisdicció Contenciosa Administrativa, de 13 de juliol de 1998, resolc:  
Tindre per citada esta administració en el procediment ordinari 891/2007, i en conseqüència:  
1. Remetre al Jutjat Contenciós Administratiu número 1 d'Elx còpia autentificada de l'expedient administratiu, en procediment ordinari 891/2007, seguit a instàncies de la Confederació Sindical de Comissions Obreres del País Valencià.  
2. Notificar als interessats, si n'hi haguera, per mitjà de la inserció en el Diari Oficial de la Comunitat Valenciana, la present resolució, i comunicar-los la iniciació del recurs contenciós administratiu, com també citar-los perquè puguen personar-se en el termini de nou dies des de la seua publicació, en les actuacions de procediment ordinari número 891/2007, seguit davant del Jutjat Contenciós Administratiu número 1 d'Elx, com a demandats, si els convé segons dret en la forma establida. De la citació esmentada es deixarà constància en l'expedient.  
3. Remeteu l'expedient administratiu a l'Assessoria Jurídica d'esta universitat per a la seua tramitació i defensa.  
Elx, 21 de febrer de 2008.- El rector: Jesús Rodríguez Marín.